ભાવનગરનાં નાક સમાન ગણાતું સરતાનપર ગામ અને તેનો દરિયા કિનારો આજથી પચીસેક વર્ષ પહેલા ધમધમતો હતો, કારણ અહીંનો દરિયા કિનારો અને માલ-સામાનની હેરાફેરી માટે જેટીની સુવિધા હોવાથી સરતાનપર બંદરેથી માલ-સામાનની હેરાફેરી થતી અહીં વસવાટ કરતાં લોકોને સારા એવા પ્રમાણમાં રોજીરોટી મળી રહેતી, પરંતુ કોણ જાણે કયા રાજકારણીઓની નજર લાગી ગઇ છે, કે આ જેટી ૨૫-૨૫ વર્ષ વિતવા છતાં રીપેરીંગ કરવાનું કોઇને સુઝતું નથી, આ ગામમાં મોટાભાગે કોળીની વસ્તી છે, અને ઓછામાં ઓછા ૨૫ હજાર મતદારો હશે, આટલા મોટા મત સમૂહ હોવા છતાં કોઇ રાજકિય પક્ષને આ જેટી બનાવવા માટે રસ કેમ નથી ?